उन्नाव। प्रदेश की सपा सरकार की महत्वाकांक्षी योजना डा. राम मनोहर लोहिया गांव विकास से अभी कोसों दूर हैं। अफसरों ने चुने गए 24 लोहिया गांवों के विकास का खाका तैयार कर लिया है लेकिन अभी तक किसी भी विभाग को बजट नहीं मिला है। वित्तीय वर्ष की उल्टी गिनती शुरू हो गई है और लोहिया गांव विभिन्न योजनाओं के वित्तीय प्रस्तावों पर कोई हलचल नहीं है, इससे इन गांवों का विकास चालू वित्तीय वर्ष में संभव नहीं दिख रहा है।